محمد اعظم رضا تبسم

زندگی ایک ہیرا ہے جسے تراشنا انسان کا کام ہے

اللہ تبارک و تعالی نے حضرت انسان کو بے پناہ صلاحیتوں سے نوازا ہے تاکہ ان صلاحیتوں کو بروئے کار لا کر اپنے فرائض منصبی کواداکرے۔رب کائنات کی عطا کردہ نعمتوں میں سے ایک عظیم نعمت علم بھی ہے جس کی بنا پر انسان کو اشرف المخلوقات کا درجہ ملا۔اس صفحہ ہستی پر موجود انسانوں میں سے خوش نصیب ہیں وہ لوگ جن کو اللہ کریم نے قلم اور کتاب سے محبت عطا فرمائی اور اس سے بھی بڑی خوش بختی یہ ہے کہ اللہ پاک ان سے اپنے دین کا کام لے رہا ہے، ان سے اپنے بندوں کی فلاح کا کام لے رہا ہے۔ان خوش بختوں میں سے ایک خوبصورت نام ڈاکٹر محمد اعظم رضا تبسم کاہے آپ ممتاز عالم دین، نوجوان مذہبی سکالر، مصنف و مؤلف و مترجم اور لیکچرر ہیں۔

پیدائش:

آپ 15 اپریل 1987 کو راولپنڈی میں پیدا ہوئے۔ 

آباو اجداد:

آپ کے آباؤ اجداد کا تعلق بھارت کے شہرگرداس پورسے تھا جو کہ تقسیم ہند کے بعد پاکستان کے شہر فیصل آباد (لائل پور)میں قیام پذیر ہوئے  ۔آپ کےپردادا جان جو کہ ہجرت کے وقت خاصے بوڑھے تھے، انہیں پاکستان کے سفر میں ٹرین میں ہی کھو دیا ۔ بعد ازاں دادا جان  تلاش کے لیے بھارت گئے ۔بہت تلاش کیا مگر وہ کہیں نہ ملے ۔ دادا جان چراغ دین  پہلوان تھے اور کشتی میں ناموری رکھتے تھے۔ گرداس پور میں ان کی شہرت تھی مگر پاکستان آکر پہلوانی چھوڑ دی اور زراعت جو کہ آبائی پیشہ تھا اس سے وابستہ ہوگئے  ۔ علاوہ ازیں گلہ بانی کا شوق رکھتے تھے خاص کر ہر سال قربانی کا جانور نہایت شوق سے پالتے ۔پورا سال اس کی دیکھ بھال کرتے، سادہ تھے مگر عقائد ، نظریات اور افکار میں پختہ تھے ۔دادی جان انتہائی سادہ خاتون اور نیک سیرت شخصیت کی حامل تھیں ۔ مستجاب الدعوات تھیں ۔دودھ سے مکھن نکالتے ہوئے ، گھر کے کام کرتے ہوئے ، دادا جان کے لیے کھیتوں میں کھانا لے جاتے ہوئے ان کی زبان اللہ اور اس کے رسول کے ذکر سے تر رہتی ۔ اکثر مدینہ طیبہ کی یاد میں کوئی نعت میں گنگناتی رہتی اور یہ نعت گویا ان کی بخشش کا سرمایہ تھا ۔ نماز اور دعائیں بے شمار یاد تھیں باقاعدگی سے مصلے پر گھنٹوں بیٹھی پڑھتی ۔ گھر کے کاموں سے فراغت کے بعد عبادت سے علاوہ کوئی مصروفیت نہیں ہوتی تھی ۔ رات بھر مصلے پر گزارتیں اور اکثر مصلے پر بھی آرام فرماتیں ۔ ڈاکٹر صاحب کے والد  سے ان کا پیار بہت زیادہ تھا ۔انہیں پیار سے بانی کہتیں اور بیٹے کی محبت کے آرمی کے جس اسٹیشن پر بھی سروس کی اپنی والدہ کو وہاں اپنے ساتھ رکھا اور ان کی خوب خدمت کی ۔ آخر وقت میں علیل رہیں مگر پھر بھی عبادات کا سلسلہ جاری رکھا یہی نہیں اس سلسلے میں مزید اضافہ کر دیا ۔ بستر پر لیٹی ذکر ہی کرتی رہتیں ۔  قرآن پاک دیکھ کر نہیں آتا تھا زبانی بہت کچھ یاد کر رکھا تھا ۔البتہ دیکھ کرپڑھنے کا طریقہ ایسا تھا کہ ان کی اس ادا سے عشق ہو جائے ۔ قرآن پاک کھولتی اور ہر ہر سطر پر انگلی رکھ کر بسم اللہ مکمل پڑھتی اور ایسے کر کے بار ہا قرآن پاک ختم کیا ۔ سارے کنبے کی دیکھ بھال گاوں کے مفلوک الحال لوگوں کی خیر خواہی اور مدد ان کا شوق تھا ۔اپنے کھیتوں میں اگنے والا دھنیا ، مرچیں ، لہسن گاوں کے سارے گھروں میں تقسیم کرتیں اور اپنی بھینسوں کا دودھ خود دوہا کرتیں اور اردگرد گھروں میں دودھ تقسیم بھی کیا کرتیں ۔ ہر جمعرات کو دعا کا اہتمام کرتیں ۔  اپنے گزرے ہوئے پیاروں کو ایصال ثواب کرتیں کوئی نا کوئی میٹھی چیز پکا کر سارے بچوں کو بلا لیتی اور انہیں بیٹھا کر کھلاتیں ۔گاوں کے بچوں کو یہ گھر زبانی یاد تھا ۔ اکثر کہتیں کہ اپنے گزرے ہوئے پیاروں کے لیے دعا کرنی چاہیے ہماری اولاد بھی ہمارے لیے دعا کرے گی اس طرح ہمیں اللہ کی بارگاہ سے انعام ملتا رہے گا ۔ تربیتی اصول بنا رکھے تھے اپنے ہی نہیں دوسروں کے بچوں کو بھی بہت پیار سے سمجھاتی ۔اکثر لوگ اپنے نافرمان بچوں کی شکایت کرتے تو کہتیں اسے میرے پاس بھیجنا میں سمجھا دوں گی ۔  خود تو صوم و صلوۃ کی پابند تھی ہی اپنے بچوں کو بھی نماز کی پابندی کروانے کے لیے بہت پیار سے سمجھاتیں اور ان کا یہ پیار سے سمجھانے کا انداز گاوں بھر میں مشہور تھا ۔ گاوں میں آرائیں ذات کا یہ خاندان اپنے عمدہ اخلاق ملنساری ، خیر خواہی اور ایثار کی وجہ سے خاصی شہرت کا حامل تھا ۔ آپ  کےوالد گرامی  جناب فضل ربانی کا تعلق پاک آرمی سے ہے آپ کے والد محترم انتہائی شفیق اور ملنسار شخصیت کے مالک ہیں آپ کی تربیت کا عملی نمونہ ڈاکٹر محمد اعظم رضا ہیں ۔والد گرامی نے آپ کو جہاں بھی اپنے ساتھ رکھا فوجی مشقوں فوجی کھیلوں اور فوجی تربیت کا حصہ بناتے رہے ۔ آپ کے والد گرامی فٹ بال ،والی بال اور خاص کربیڈ منٹن کے بہت اچھے کھلاڑی تھے ۔ ڈاکٹر محمد اعظم رضا بھی انہیں کھیلوں میں ماہر رہے ۔ اب بھی اپنے کالج کی بیڈ منٹن ٹیم کو کوچنگ دیتے ہیں ۔ دلچسپ بات یہ کہ آپ کے والد گرامی بھی لکھنے کا شوق رکھتے ہیں ۔ دو تین کتابچے جو اصلاحی موضوعات پر مشتمل ہیں لکھے ہیں جن کی اشاعت مختلف تعداد میں ہو کر کئی بار مفت تقسیم ہو چکے ہیں ۔ معاشرتی اصلاح کی یہی فکر ڈاکٹر محمد اعظم رضا تبسم میں دیکھی جا سکتی ہے ۔ آپ کے والد گرامی کا تحصیل علم کا شوق تو دیکھیے کہ  پاک آرمی سے ریٹائرڈ ہو کر65 سال کی عمر میں بھی  درس نظامی میں داخلہ لیا ہے اور درجہ اول نمایاں پوزیشن سے پاس بھی کر لیا ۔ س وقت سال دوم کے طالب علم ہیں ۔ اکثر لوگ جب ان سے کہتے ہیں کہ صوبیدار صاحب یہ تو ایک مشکل کام ہے تو آپ فرماتے ہیں میں اپنی آخری سانس تک اسے جاری رکھوں گاکیونکہ طالب علمی کے دور میں اگر موت آجائے تو وہ شہادت میں شمار ہو گی ۔  آپ کی والدہ ہاوس وائف ہیں ان کا تعلق بھی فیصل آباد کے زمیندار گھرانے سے ہے ۔ والدہ کی تعلیم کے بارے جب بھی سوال کیا تو کہا مائیں ان پڑھ نہیں ہوتیں ۔ بس یہی جواب ان کا کافی تھا ۔ آپ کی والدہ کی لکھائی اردو نستعلیق کی ہے جو کہ ڈاکٹر صاحب کو بچپن میں والدہ نے ہی سکھائی ۔ والدہ کی عبادت میں وہ تما م خوبیاں نمایاں نظر آتیں ہیں جو آپ کی دادی میں پائی جاتیں تھیں ۔ والدہ کی تربیت کا ہی عمدہ ثبوت ہے کہ پانچ بہنیں اور ایک بھائی ہے تمام کے تما م ٹیچر ہیں سب کی عزت ٹیچنگ میں ۔ آپ کی والدہ کا کہنا ہے کہ ٹیچنگ جاب نہیں بلکہ عبادت ہے ۔ اس کا حق ادا کیا کریں ۔ امتحانات کے دنوں میں سب بہن بھائی اپنی والدہ کے پاس دعا کرواتے ہیں کہ امی میرے طلبا کے لیے دعا کریں اور والدہ سب کو تسلی دیتی ہے ۔ اپنے حصے کا کام محنت سے کرو لوگوں کے بچوں کی اچھی تربیت کرو یہی آپ کی عبادت ہے ۔ ان کے یہ الفاظ سب کو اچھا ٹیچر بنانے میں مدد گار ہیں ۔ آپ کہہ سکتے ہیں یہ ایسا گھرانہ ہے جس نے تیچنگ کا شعبہ بائے چانس نہیں بائے چوائس اختیار کیا ہے ۔ اس کی بڑی وجہ ڈاکٹر صاحب کی والدہ ہی ہیں ۔ اللہ آپ کے والدین کو سلامت رکھے ۔ 

تربیت و تعلیم :

چونکہ آپ کے والد محترم کا تعلق پاک آرمی سے اس لیے آپ نے مختلف شہروں میں ایف جی (F.G)سکولز سے تعلیم حاصل کی۔تعلیم کا آغاز اوکاڑہ سے کیا ، والد گرامی کے ساتھ مختلف شہروں میں قیام کیا بالآخر میٹرک کا امتحان ایف جی پفر ہائی سکول ایبٹ آباد سے امتیازی نمبروں سے پاس کیا لیکن بچپن سے ہی زیادہ رحجان دیگر ہم نصابی سر گرمیوں کی طرف تھا ۔لڑکپن میں ہی آپ کا رجحان مطالعہ کی طرف بڑھتا گیا اور آپ کو اردو ادب سے شغف  پیدا ہوگیا۔اخبارات پڑھنا اچھی کہانیوں کے تراشے ڈائری پر لگانا ۔اقوال زریں اور لطائف کی کتابیں تلاش کر کر کے پڑھنا یہ شوق انہیں آہستہ آہستہ قلمکار بنا رہا تھا ۔ اردو کو شوق سے پڑھنا اور پڑھے ہوئے کو دوسروں سے شئیر کرنا بچپن کی حسین یادیں تھیں ۔سکول میں بھی مختلف پروگرامز ، ٹیبلو ،ڈراموں اور نعت و تقاریر میں باقاعدگی سے حصہ لیتے بلکہ ایک مرتبہ آپ کے بقول ایک مرتبہ میٹرک میں کسی ڈرامے میں انہیں جناح کا رول بھی ادا کرنے کو ملا ۔ جس کی تیاری میں جب ٹیچر سے بار بار ڈانٹ پڑ رہی تھی تو ایک بے ساختہ جملہ کہا " ایسے جناح بنتے تو اس وقت دشمن کے پاس سب سے زیادہ جناح ہوتے " اس جملے پر آپ کے فزکس کے استاد ایاز صاحب نے کہا دوبارہ بولو کیا کہا جملہ دہرانے پر انہوں نے پاس بلا کر پیار سے گلے لگایا اور پچاس روپے انعام بھی دیا ۔ 

دین کی طرف رغبت:

       بے شک اللہ تعالی  جس کے ساتھ بھلائی کا ارادہ کرتا ہے تواس کو دین کی سمجھ عطا کرتا ہے اللہ کریم نے آپ کے دل میں اپنے دین کی اور دین سے منسلک لوگوں کی محبت ڈال دی اور والدین کی عمدہ تربیت کی بدولت دین مبین کی  تعلیم حاصل کرنے کا عزم کیا اور اس مقصد عظیم کے لیےآپ نے دارالعلوم محمدیہ غوثیہ گلزار مدینہ حسن ابدال میں داخلہ لیا اور دین کی تعلیم کا آغاز کیا۔جسٹس پیر محمد کرم شاہ الازہری کا ادارہ اس وقت علوم اسلامیہ اور علوم عصریہ دونوں کی تعلیم میں شہرت کا حامل تھا ۔ جسٹس پیر محمد کرم شاہ الازہری کے مطابق عالم کی دونوں آنکھیں روشن ہونی چاہیے ۔ پیر محمد کرم شاہ الالزہری وفاقی شرعی عدالت لے چیف جسٹس کے عہدے پر فائز تھے ۔آپ بہاو الدین زکریا ملتانی کی اولاد سے ہیں اور بھیرہ شریف ڈیرے ڈالے ہوئے ہیں ۔ بھیرہ بذات خود ایک تاریخی شہر ہے جہاں شیر شاہ سوری نے بھی قیام کیا ۔ اگر آپ دریائے جہلم موٹر وے سے لاہور کی جانب گامزن ہوں تو بھیرہ انٹر چینج راستے میں آتا ہے مگر موٹر وے سے بائیں ہاتھ آپ کو ایک بلند و بالا مینار اور ایک سفید رنگ کا گنبد واضح دیکھائی دے گا جو اس پر فضا شہر کی رونق میں اضافہ کر رہا ہے ۔ جی ہاں یہی پیر کرم شاہ الازہری کی وہ میراث سے ہے جس کے بارے کہا جاتا ہے کہ علما کے ساتھ تو علم ہی کی دولت ججتی ہے ۔ سفید گنبدالکرم یونیورسٹی کا ایجوکیشن بلاک ہے جس کے اندر نبی پاک صلی اللہ علیہ وآلہ وسلم کی احادیث کی کلاسیز پڑھائی جاتی ہیں ۔  

ڈاکٹر اعظم رضا تبسم اساتذہ کرام کے نور نظر:

بہت جلدآپ اپنے اساتذہ کرام کے نورِنظر بن گئے آپ کو اساتذہ کرام  کی طرف سے ملنے والی پدرانہ  شفقت  کی بدولت علم سے محبت بڑھتی گئی اور قلمی دوستی کا باقاعدہ آغاز ہوا۔زمانہ طالب علمی میں ہی آپ کی تحریریں اتنی جامع ہوتی کے اخبارات و میگزین کی زینت بنتیں۔

محمدیہ غوثیہ  گلزار مدینہ حسن ابدال سے چار برس تعلیم حاصل کرنے کے بعد دارالعلوم محمدیہ غوثیہ بھیرہ شریف تشریف لائے اور اپنی عادات و اطوار اور محنت شاقہ کی وجہ سے بہت جلد اساتذہ کرام کے نور نظر بن گئے آپ کے ایک عظیم استادپروفیسر احمد بخش صاحب آپ کے بارے میں بیان کرتے ہیں کہ

" جب میں عزیز م محمد اعظم رضا تبسم کی خوبصورت سرگرمیوں اور دینی خدمت کے شوق کو دیکھتا ہوں تو  قلبی مسرت ہوتی ہے"

آپ کے ایک اور استاذ مکرم  پروفیسر ذوالفقار علی ساقی  آپ  کے بارے میں فرماتے ہیں کہ:

کم عمری  اور زمانہ طالبعلمی میں دین کے لیے سعی جمیل کرنا بلند اقبالی کی علامت نہیں تو اور کیا ہے ۔ اللہ تعالیٰ عزیزم   کے علم، عمل ،قلم، سوچ ،فکر اور مال سبھی میں برکت عطا فرمائے ۔(آمین)

آپ کے استاذ مکرم مولانا محمد اسلم رضوی آپکی خوش بختی کا یوں تذکرہ فرماتے ہیں عزیز مولانا محمد اعظم رضا تبسم انتہائی خوش قسمت ہیں کہ جن کو اللہ کریم نے اوائل عمر میں ہی ذوق لطیف کی دولت ارزانی فرمائی۔

آپ محترم استاد مولانا بابر حسین بابر ڈاکٹر صاحب کے بارے میں فرماتے ہیں کہ:

عزیز مولانا ڈاکٹر اعظم رضا تبسم دارالعلوم محمدیہ غوثیہ بھیرہ شریف کے نوجوان اور باصلاحیت شاہین ہیں۔

آپ کےاساتذہ کرام کی یہ آرا ءآپ کی لگن اور محنت کا منہ بولتا ثبوت ہے۔آپ نے کم عمری میں ہی محنت کو اپنا شعار بنایا اور اپنے مقاصد میں ڈٹ گئے آپ نہ صرف اپنے اساتذہ بلکہ ہم عصر طلبا ءمیں بھی اپنی پہچان رکھتے ہیں۔

آپ کے ایک عزیز دوست آپ کے بارے میں فرماتے ہیں کہ

"مجھے راولپنڈی میں رہتے کے لیے کافی عرصہ ہوگیاہے لیکن کوئی کالج ایسا نہیں جہاں آپ کی تعریف نہ سنی ہو۔علم و عمل ، مثبت سوچ اچھے کردار کا حامل یہ شخص میرا کلاس فیلو ہے "

حقیقت میں کامیاب انسان وہی ہے جس کی غیر موجودگی میں لوگ اس کی تعریف کریں اور ڈاکٹر صاحب کی شخصیت کے بارے میں نہ صرف آپ کے رفقاء بلکہ اساتذہ ،طلباء اور ہر  شعبہ زندگی سے تعلق رکھنے والا شخص آپ کا گرویدہ ہے ۔جو صرف ایک بار آپ سے مل لیتا ہے ۔ہمیشہ آپ کو عمدہ الفاظ میں یاد رکھتا ہے۔

ان کی شخصیت کا ایک پہلو یہ بھی ہے کہ میں نےنہ صرف  ان کے پاس صرف رائٹرز، سکالرز یا پھر نامور شخصیات کو ہی  دیکھاہے۔ بلکہ ایک عام انسان کوبھی دیکھا ہے۔ کبھی کسی مانگنے والے کی ہمت بڑھاتے دیکھا ہے تو کبھی  حلال رزق کمانے کے لیے  کسی ریڑھی بان کو حوصلہ دیتے ہوئے اوراسے زندگی جینے کے گر سکھاتے ہوئے دیکھا ہے

آپ کی شخصیت کی ایک خوبی یہ بھی ہے جس کو آپ کے دوست بدرمنیر بیان کرتے ہیں کہ:

الحمدللہ ڈاکٹر صاحب کی سب سے بڑی خوبی یہ ہے کہ آپ کو کسی کی غیبت کرتے نہیں دیکھا جب بھی سنا کام کی بات کرتے ہیں دوسروں کو نفع دینے کی بات کرتے دیکھا ہے

آپ کے ایک دوست سیدامیر کھوکھر آپ کے بارے میں لکھتے ہیں کہ:

" آپ نہ صرف ہمارا بلکہ وطن عزیز پاکستان کا سرمایہ ہیں"

آپ نے دینی تعلیم کے ساتھ گریجویشن پنجاب یونیورسٹی سے مکمل کیا ۔آپ نے ہمیشہ خوب سے خوب تر کی تلاش کی ہے اور خدمت انسانی کے جذبے کے طور پر سرسید میڈیکل کالج سے ہومیو پیتھی میں  پانچ سالہ ڈپلومہ کیا۔ صرف یہاں تک ہی اکتفا نہیں کیا بلکہ آپ نے پنجاب یونیورسٹی سے ایم۔ اے اردو اور ایم۔ اے اسلامیات کیا اور ایم فل اردو فیڈرل یونیورسٹی سے کیا۔ایم فل اردو میں آپ کے سپر وائزر زاہد حسن چغتائی صاحب نے بھی آپ کی بہت تربیت کی آپ نے ان کی نگرانی میں تفسیر ضیا ء القرآن کے ادبی خصائص کا مقالہ لکھا ۔ 

گلوبل ہینڈز این جی او :

مانگنے والے ہاتھ کو بانٹنے والا بنادو

اللہ کریم نے آپ کو درد مند دل  عطا کیا ہے آپ کہا کرتے ہیں کہ حقیقی دل وہی ہے کہ  جس میں مخلوق خدا کے لیے احساس موجود ہے ورنہ انسان اور حیوان  میں کوئی فرق نہیں۔

آپ کا ایک ادارہ نالج فار لرن اکیڈمی  ہے ۔جہاں آپ اور آپ کے بہن بھائی ایسے طلباء کو فری تعلیم دے رہے ہیں جو پڑھائی کے اخراجات برداشت نہیں کرسکتے جذبہ انسانیت آپ کی رگوں میں سمایا ہوا ہے آپکے ایک عزیز بیان کرتے ہیں کہ:

"ڈاکٹر صاحب کا کافی عرصہ یہ معمول رہاہے  کہ کالج سے واپسی پر لیاقت باغ میں درختوں کی چھاؤں میں بیٹھ کر مزدور بچوں کو قرآن پاک کی تعلیم دیتے رہے"

آپ نے نالج فار لرن کے نام سے بکس پوائنٹس بنا رکھے ہیں جہاں سستی کتب بیچی جاتی ہیں اور ان سے آنے والی آمدن لوگوں کی فلاح کے لیے خرچ کی جاتی ہے یہ کام 2013 سے جاری ہے اور الحمدللہ اب اس میں اور وسعت آرہی ہے۔گلوبل ہینڈز کے مختلف پراجیکٹس ہیں جن میں سے سب سے اہم پراجیکٹ بھیک مانگتے بچوں کو مختلف ہنر سکھانا ہے ۔ علاوہ ازیں کفن دفن کا سامان فری تقسیم کرنا ، یتیم بچوں کی تعلیم  کے اخراجات ، بیوہ خواتین کو چھوٹے کاروبار بنا کر دینا ، اولڈ ہوم کو دیکھنا ، موسم سرما میں بوڑھوں میں گرم کپڑے خاص کر جرابیں تقسیم کرنا ، مختلف سکولز کالجز میں جا کر سٹوڈنتس کی کونسلنگ کرنا ، اساتذہ کو مختلف کورسیز فری کروانا ۔دیہاتوں میں طلبا کو کمپیوٹر کی تعلیم سکھانا ۔ ایسے بہت سے دیگر کام اس پلیٹ فارم سے سر انجام دئیے جاتے ہیں ۔ آپ اس وقت تک پاکستان کی بہت سی نامور یونیورسٹیز میں مختلف موضوعات پر لیکچر دے چکے ہیں ۔ طلبا کے لیے کیا جانے والا سب سے اہم کام ایک ماڈل ٹائم ٹیبل ہے جس کی تیاری سے قبل آپ نے سینکڑوںطلبا کو اپنے ہاتھ سے ٹائم ٹیبل بنا کر دیا ۔ یہی وجہ طلبا سے ان کا اخلاص ہر کوئی جانتا ہے ۔

عجز و انکساری :

کہا جاتا ہے بڑا وہ ہے جس کی صحبت میں بیٹھ کر کوئی خود کو چھوٹا تصور نا کرے ۔ ہم نے جب جب ڈاکٹر صاحب کی صحبت اختیار کی ہمیں یہی محسوس ہوا ۔ آپ کے دوست بھی اس بات کی گواہی دیتے ہیں ۔ پہلی ہی ملاقات میں کوئی بھی آپ کا گرویدہ ہو جاتا ہے پھر بارہا ملاقات چاہتا ہے مگر مصروفیت کی بنا پر ملاقات کا الگ سے وقت ملنا مشکل ہوتا ہے ۔مگر اس کا حل ان کے نزدیک یہی ہے کہ جس بھی جگہ یا محفل میں ہوں تو خواہش مند کو وہیں بلا لیتے ہیں خود سے کم اور دوسروں سے زیادہ متعارف کرواتے ہیں تعارف میں سامنے والے کی خوبیاں ہی بیان کرتے ہیں ایک طرح سے یہ احساس دلا دیتے ہیں کہ میں نے تمھارے اندر یہ یہ خوبیاں دیکھی ہیں ان کو مزید نکھارو تو تمھاری شخصیت مزید نکھر جائے ۔ البتہ جب کبھی کسی کا عیب بتانا ہو تو اسے تنہائی میں بتاتے ہیں ۔ بتاتے بھی اس طرح ہیں کہ سامنے والے کو برا بھی محسوس نہیں ہوتا ور بہترین راستہ بھی دیکھائی دیتا ہے ۔ گلوبل ہینڈز این جی او پراجیکٹس کے دوران دیکھا گیا کہ دوسروں کے بچوں کو ایسے پیار کرتے ہیں کہ جیسے ان کے اپنے بچے ہوں ۔ ان کا کوئی طالب علم بیمار ہو جائے تو فورا عیادت کے لیے پہنچتے یا کال کرتے یا دعائیہ میسج ضرور کرتے ہیں ۔ کسی کی پریشانی کا علم ہو جائے تو اس کے ؛یے دعا بھی کرتے ہیں اور اس کے حل کی عملی کوشش بھی کرتے ہیں جب تک مسئلہ حل نا ہو جائے اس متعلقہ شکص سے رابطے میں رہتے ہیں ۔ کسی کی مدد کرنی ہو تو خاموشی سے کرتے ہیں ۔ گلوبل ہینڈز میں جب کسی بھیک مانگتے بچے کو ہنر سیکھنے کے لیے قائل کرنا ہوتا ہے تو بہت ہی پیار سے کہتے ہیں " کیا میرے بیٹے بنو گے "ان کا یہ انداز دیکھنے والوں کو بہت اچھا لگتا ہے اسی وجہ سے وہ جس بچے کو بھی پاس بلاتے ہیں اور قائل کرنے کی کوشش کرتے ہیں وہ قائل ہو جاتا ہے ۔ جب کبھی کوئی کہے کہ نیکی کا زمانہ نہیں تو اسے بہت ادب سے سمجھاتے ہیں کہ زمانہ وہی ہے ہم بدل گئے ہیں پہلے نیکی کرنے میں لوگوں کو سکون ملتا تھا اب ہم لوگ اس سکون کو عارضی باتوں میں تلاش کرتے ہیں پاکٹ سائز خوشیاں خرید کر جینا چاہتے ہیں ایسے زندگی گزر جاتی ہے جی نہیں جاتی ۔

ڈاکٹر صاحب سے طلباء کی محبت:

ڈاکٹر صاحب کی شخصیت طلباء میں بہت پسندیدہ ہے آپ کا انداز تربیت بہت اعلی ہے طلباء کی آپ سے محبت کا ایک راز یہ بھی ہے کہ آپ کہتے ہیں کہ "میں ایک استاد ہوں اس پیشے کو جاب نہیں سمجھتا جو اس پیغمبری منصب کو نوکری سمجھتا ہے تو وہ نوکر ہی پیدا کرے گا بادشاہ نہیں۔"اس وجہ سے آپ طلباء سے بہت محبت کرتے ہیں آپ صرف اپنے مضمون کے متعلق ہی نہیں پڑھاتے بلکہ طلباء کے مسائل کو سنتے اور ان کو حل کرتے ہیں جو بھی طالب علم آپ  سے ملتا ہے اس کا یہی کہنا ہے کہ آپ آج کے دور میں ایک عظیم استاد ہیں۔ آپ نے تصنیف و تالیف کا جو سلسلہ 17 برس کی عمر میں شروع کیا اللہ کریم کے فضل سے جاری ہے آپ کو  پڑھنے والوں میں ہر عمر کے لوگ شامل ہیں بالخصوص نوجوان طلباء کی ایک بڑی تعداد آپ کی کتب کا مطالعہ کرتی ہے۔

الغرض ڈاکٹر صاحب کی زندگی ہمارے لیے بہترین نمونہ ہے جنہوں نے اس دور میں دین و دنیا دونوں کی تعلیم حاصل کی اور مسلسل جدوجہد اور انتھک محنت سے اپنے وطن عزیز کے نوجوانوں کے لیے کام کیا۔

اللہ کریم کا آپ پہ یہ احسان عظیم ہے کہ آپ کے قلم کو پرتاثیر بنایا ہے جس کی بدولت آپ بہت  سے بھٹکے ہوئے لوگوں کو راہ راست پر لانے کی سعی کرتے ہیں شکستہ دلوں کو جوڑتے ہیں محبتوں کو عام کرتے ہیں مسکراہٹیں بکھیرتے ہیں آنسو پوچھتے ہیں۔اللہ پاک ڈاکٹر صاحب کو ان کے عظیم مشن پر گامزن رکھے اور ڈھیروں کامیابیاں آپ کا مقدر ہوں۔

عشق رسول صلی اللہ علیہ وسلم 

آپ کا عشق رسول کسی سے ڈھکا چھپا نہیں ۔ ہر طالب علم اس کی گواہی دے گا ۔ مدینہ شریف جانے والے طلبا کے سر پر اور ہاتھوں پر بوسہ دیتے ہیں ۔ جب کوئی وہاں سے واپس آتا ہے تو بھی اس کے ہاتھ اور ماتھا چومتے ہیں ۔ اسے کہتے ہیں مدینے کی کوئی بات سناو ۔ جیسے جیسے وہ طالب علم بیان کرتا ہے آپ کی آنکھیں نم ہو جاتیں ہیں ۔ اکثر مولانا عبد الرحمن جامی کی نعت "تنم فرسودہ جاں پارہ ز ہجراں تو یا رسول للہ صلی اللہ علیہ وآلہ وسلم "گنگناتے ہیں اس نعت6 کی شرح پر بھی کام کر رہے ہیں ۔ ایک مرتبہ ایک طالب علم کو ان کے ساتھ کسی اسلامی پروگرام میں جانے کا اتفاق ہوا تو اس کا کہنا ہے کہ سارے راستے نسیما جانب بطحا گزر کن کا ورد کرتے رہے وہاں عشق رسول صلی اللہ علیہ وآلہ وسلم کے عنوان پر ہی تقریر کی ۔ چونکہ ساتھ جانے والا طالب علم نعت خواں تھا اس نے کہا سر جی اس کا دوسرا مصرعہ ہے ز احوالم محمد را خبر کن " سر گستاخی معاف میں سمجھا آپ کو یہ یاد نہیں آ رہا ۔ تو گاڑی سڑک کنارے لگا کر رونے لگے اور کہا بیٹا باد نسیم پیغام تو لے جائے گی مگر وہ میرا حوال کیا بتائے گی میرے تو گناہ ہی اتنے ہیں کہ میں اگلا مصرعہ کہنے کی جرات نہیں رکھتا ۔پھر گاڑی چلائی اور سارا راستہ خاموش رہے مگر آنکھوں سے آنسو وقفے وقفے سے جاری رہے ۔ آپ کے عشق کا انداز اس بات سے بھی لگایا جاتا ہے کہ اکثر بچوں کو اور تقاریر میں ایک جملہ لازمی کہتے 

"بچوں اپنی زبانوں کو درود شریف کے لیے خاص کر لو اورزبان کو گالم گلوچ ، جھوٹ ، غیبت اور برائی سے پاک رکھو۔ اس سے محبوب کی بارگاہ میں پڑھے جانے والے درود کی لذت کم ہو جاتی ہے ۔

بچوں ! اپنی آنکھوں  کو نبی پاک صلی اللہ علیہہ وآلہ وسلم کے دیدار کے لیے خاص کر لو ۔ان سے بد نظری نا کیا کرو ورنہ دیدار نصیب نا ہو گا ۔

بچوں ! اپنے دل کو نبی پاک کا گھر بنا لو ۔یہاں ہر وقت محبت رسول ہی پھلے پھولے اس دل کو برے خیالات سے پاک کرو ۔ جب عشق کی دولت سے یہ بھر جائے گا تو آپ کو سکون ہی سکون میسر ہو گا ۔ "

عشق رسول صلی اللہ علیہ وسلم کے حوالے سے آپ کی ایک تقریر Love Always Demands Practicle بہت مشہور ہے ۔ اس میں آپ ایک ہی بات پر مختلف حوالوں واقعات سے زور دیتے ہیں کہ محبت ہمیشہ عملی دلیل  کا تقاضا کرتی ہے اور جب عشق اللہ کے محبوب صلی اللہ علیہ وآلہ وسلم سے ہو تو پھر احتیاط بھی اتنی ہی زیادہ کرنا پڑتی ہے ۔ 

بچوں کو چھٹیوں میں درود شریف پڑھنے کا ہوم ورک دیتے ہیں اور ایک فارم بھی مفت تقسیم کرتے ہیں جس پر روز جتنا درود شریف پڑھا ہے اس کی تعداد لکھنی ہے ۔اس طرح جو طالب علم درود شریف زیادہ پڑھ کر آتا ہے اسے انعام بھی دیتے ۔ 

عجز و انکساری اور مہمان نوازی : 

آپ اپنے حلقے میں مہمان نوازی کے حوالے سے خاصی شہرت رکھتے ہیں ۔ آپ کا دستر خواں ہمیشہ وسیع رہا ہے ۔ 

ڈاکٹر  صاحب کے دوست 

دوستی کے بارے بڑے زبردست اصولوں کے حامل ہیں آپ اکثر کہتے ہیں "دوست وہ ہوتا ہے جس سے حساب کتاب نا کرنا ہو"

" آپ جس جگہ جاب کرتے ہیں آپ کو یہ پہلے طےکرنا ہوتا ہے کہ کسے دوست بنانا ہے کسے کولیگ رکھنا ہے اگر آپ یہ فرق کر لیتے ہیں تو آپ کبھی ڈس ہارٹ نہیں ہوں گے "

"اگر آپ دوستی ختم کرتے ہیں تو سب کچھ دفن کر دیں اچھائی کا ذکر نہیں کرتے تو برائی کا ذخر بھی مت کریں کیونکہ دوستی کے ایام کا ہر لمحہ آپ کے پاس امانت ہوتا ہے جو کوئی ان لمحوں کو مانت نہیں سمجھتا وہ دوستی کے لائق نہیں "

"تعریف کے لمبے پلوں کے نیچے اکثر مطلب کی ندیاں بہتی ہیں وہ لوگ جو منہ پر تعریف کرتے ہیں اور عدم موجودگی میں برائی وہ کبھی بھی دوستی کے لائق نہیں "

دوستی جیسے مقدس تعلق کے بارے آپ اپنے اردگرد لوگوں کو اکثر سمجھاتے ہیں ۔ اس سلسلہ میں اقوال علی کو رول ماڈل سمجھتے ہیں آپ کی ایک ویڈیو دوست کی چار اقسام ہیں یوٹیوب پر بہت مشہور ہے ۔ آپ ملنسار ہیں جلدی گھل مل جانے والی شخصیت ہیں اس لیے آپ سے محبت کرنے والوں کی تعداد کثیر ہے ۔آپ کے دوستوں کی تعداد کثیر ہے مگر ہم نے جن کا تذکرہ زیادہ سنا ہے وہ درج ذیل ہیں ۔ 

آپ کے دوستوں میں سر فہرست ہیں ۔

پیر حبیب الرحمن کوٹ جٹان بھمبر آزاد کشمیر                 پیر معروف شاہ ، چکوال کلر کہا ر (سلسلہ نقیبیہ )

پیر اجمل نقشبندی قادری (ہری پور )                      پروفیسر رانا طاہر (راولپنڈی )

عبد الرحمن (فیصل آباد)                               امین صاحب (فیصل آباد) 

سید راشد گردیزی (راولپنڈی )                          پروفیسر رجب علی (راولپنڈی ) 

ندیم صدیقی (راولپنڈی )                              ارشد ملک (راولپنڈی )

حافظ محمد یاسر (واہ کینٹ )                              پروفیسر واجد محمود (ہری پور ) 

سید وسیم عباس (راولپنڈی )                            علی رضا (الکرم یونیورسٹی )

ڈاکٹر محمد اعظم رضا تبسم کے چند مشہور مضامین :

سفید دوست کالا دوست                انگریزوں کے پاپا                    آپ اپنے گھر کا چلتا پھرتا اشتہار ہیں 

خو دکو ذہنی طور پر آزاد کیجیے             مسکراہٹ آپ کا ذاتی حق ہے           جینا شروع کیجیے 

خڈا تم سے محبت کرتا ہے               بابا کا آخری جھوٹ                   کیا کیا کرنا ہے اور کیا کیا نہیں کرنا ؟

دوست کی تلاش                     ابھی میں زندہ ہوں                    بڑے خواب دئکھنے سے مت ڈریں 

متبادل راستہ تلاش کیجیے                سہارے مت تلاش کیجیے                ہمارا بو علی سینا گم گیا 

بیٹیاں بوجھ نہیں ہوتیں

ڈاکٹر محمد اعظم رضا تبسم کےچند مشہور لیکچرز:

کامیابی کیا ہے ؟                     کیا موسیقی روح کی غذا ہے ؟           مشورہ کیسے کیا جائے ؟

میں خود کو بدلنا چاہتا ہوں              جب آپ برینڈ بن جاو                 عشق کامل کیسے کیا جائے ؟ 

دوست کی چار اقسام ہوتی ہیں ؟          نیکی کیجیے مگر احتیاط سے                دل کا روحانی علاج کیسے کریں 

بچے بدتمیز کیوں ہوتے ہیں             تنہا مت جیو                        پہلے اپنی عزت آپ کریں 

ڈاکٹر محمد اعظم رضا تبسم کے حاصل کردہ ایوارڈز اور اعزازات:

آپ پاکستان کی  مختلف یونیورسٹیز میں لیکچرز دے چکے ہیں ۔ اس کے علاوہ آپ کو خود حسن کارکردگی کے مختلف ایوارڈز مل چکے ہیں ۔ اگر نادازا بھی بات کی جائے تو آپ اس وقت پچاس سے زیادہ مرتبہ یونیورٹیسز میں لیکچرز دے چکے ہیں اور مدارس میں اس کا ایک مکمل سلسلہ جاری رکھا ہے ۔ کئی مدارس میں لیکچرز دئیے ۔ فرقہ واریت کے حوالے سے دیکھا جائے تو آپ پر کوئی چھاپ نہیں ۔ اصلاح کی دعوت و فکر ہی نہیں بلکہ اسلوب بھی بخوبی سمجھاتے ہیں ۔ آپ کو جو ایوارڈز ملے ہیں ان میں سے چند ایک درج ذیل ہیں ۔ 

پنجاب حکومت کی طرف سے دو مرتبہ لیپ ٹاپ ملا                     کم عمر میں کتب کثیرہ لکھنے پر الحسنات ایوارڈ

راولپنڈی اسلام آباد بیسٹ ٹیچر ایوارڈ                             بیسٹ اسپیکر ایوارڈ 

آل پاکستان فرسٹ پوزیشن مقابلہ حسن تقریر                         بیسٹ ٹیچر ایوارڈ ،گلوبل سائنس اکیڈمی 

ڈاکٹر محمد اعظم رضا تبسم کی کتب : 

حضرت فاطمة الزہراءرضی اللہ عنھا کی باتیں                 حضرت خدیجہ الکبریٰ رضی اللہ عنھا کی باتیں

حضرت عائشہ رضی اللہ عنھا کی باتیں                     اویس قرنی رضی اللہ عنہ کی باتیں

موسی علیہ السلام کی باتیں                             عیسی علیہ السلام کی باتیں

یوسف علیہ السلام کی باتیں                             انبیاءعلیہم السلام کی کہانی قرآن زبانی

اسلامی، ادبی اور اصلاحی تقاریر                           طلباءکوئز سیریز

آﺅ دین سیکھیں                                     گلشن نقابت

امھات المومنین رضی اللہ عنھن                         شیخ عبد القادر جیلانی رحمة اللہ علیہ

اولیاءاللہ کی باتیں رحمة اللہ علیھم اجمعین                   کامیاب زندگی اقوال اولیاءرحمة اللہ علیھم اجمعین کی روشنی میں

کامیاب زندگی کامیاب لوگوں کے اقوال کی روشنی میں          کامیاب زندگی فرامین رسول ﷺ کی روشنی میں

کامیابی ٹپس                                       کامیاب زندگی اقوال علی رضی اللہ عنہ کی روشنی میں

گلشن قرآن                                        گلشن حدیث

اسوہ حسنہ ﷺ                                    رسول اللہ ﷺ کی دوہزار سنتیں

نماز کا مکمل انسا ئیکلوپیڈیا                               خواتین کی نماز کا مکمل انسا ئیکلو پیڈیا

عبادات کا انسا ئیکلو پیڈیا                               نقابت کا انسائیکلوپیڈیا (جلد اول)

اقوال علی رضی اللہ عنہ کا انسائیکلو پیڈیا                     اقوال اولیاءرحمة اللہ علیھم اجمعین کا انسائیکلو پیڈیا

عبادات کا انسائیکلوپیڈیا                                وظائف کا انسائیکلوپیڈیا

آب زم زم اور عجوہ کھجور سے علاج                       پیارے بچوں کے پیارے اسلامی نام

قرآنی پھلوں سے علاج                                اللہ کے حبیب بحیثیت طبیب ﷺ

مرشد کیسے تلاش کریں                                اصطلاحات تصوف

اصطلاحات اسلامیات                                اصطلاحات ادب

زندگی                                            گلشن اقوال

الفاظ کی دھنک                                     امتحان میں کامیابی کیسے حاصل کی جائے

امتحان میں پوزیشن کیسے حاصل کی جائے                   سورہ انفال ( درسی کتاب جماعت نہم )

اسلامیات (خلاصہ درسی کتاب جماعت گیارہویں )            اردو (خلاصہ درسی کتاب جماعت بارہویں )

اردو (خلاصہ درسی کتاب جماعت گیارہویں )

دیگر ممالک میں شائع ہونے والاکام 

پاکستان ہی نہیں بیرون ممالک کے بہت سے رسائل میں آپ کے مضامین شائع ہو چکے ہیں علاوہ ازیں اب تو کتب کی اشاعت کا سلسلہ بھی شروع ہو چکا ہے ۔ آپ ڈاکٹر صاحب کا نام لکھ کر بہت سے مضامین آن لائن پڑھ سکتے ہیں ۔ 

آپ کی انڈیا سے شائع ہونے والی کتابوں میں چند ایک درج ذیل ہیں ۔

نماز کا مکمل انسائیکلوپیڈیا 

کامیابی  اقوال علی کی روشنی میں 

سیدنا شیخ عبد القادر جیلانی رح

کامیابی اقوال اولیا کی  روشنی میں